Τροποποιημένη πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ περί της θέσης της Κοινότητας στο Συμβούλιο Σύνδεσης σχετικά με τη συμμετοχή της Δημοκρατίας της Βουλγαρίας στο πρόγραμμα κοινοτικής δράσης "Νεολαία"

(υποβληθείσα από την Επιτροπή σύμφωνα με το άρθρο 250, παράγραφος 2 της συνθήκης ΕΚ)

ΑΙΤΙΟΛΟΓΙΚΗ ΕΚΘΕΣΗ

Στις 14 Απριλίου 2000, η Επιτροπή διαβίβασε στο Συμβούλιο πρόταση απόφασης του Συμβουλίου σχετικά με την κοινοτική θέση στο Συμβούλιο Σύνδεσης για τη συμμετοχή της Βουλγαρίας στο πρόγραμμα κοινοτικής δράσης Νεολαία (COM(2000) 221 τελικό).

Στόχος της πρότασης ήταν να επιτρέψει στη Βουλγαρία να συμμετάσχει στο πρόγραμμα από την έναρξή του, το 2000. Η πρόταση καθόριζε τη χρηματοδοτική συνεισφορά που πρέπει να καταβάλει η Βουλγαρία για να συμμετάσχει στο πρόγραμμα κατά το έτος 2000 και πρόβλεπε ότι η χρηματοδοτική συμβολή της κατά τα προσεχή έτη του προγράμματος θα αποφασιστεί από το Συμβούλιο Σύνδεσης εντός του 2000.

Η παρούσα πρόταση με την αρχική της διατύπωση δεν ισχύει πλέον εφόσον μέχρι τα τέλη του 2000 δεν είχε εγκριθεί από το Συμβούλιο Σύνδεσης. Η Επιτροπή κατέληξε συνεπώς στο συμπέρασμα ότι η πρόταση έπρεπε να τροποποιηθεί για να καθορίζει τις ετήσιες συνεισφορές για την περίοδο 2001-2006, ενώ για το ίδιο διάστημα θα διατηρηθούν οι αναλυτικές ρυθμίσεις συμμετοχής που ισχύουν για ολόκληρη τη διάρκεια του προγράμματος, όπως είχε αρχικά προγραμματιστεί.

Οι τροποποιήσεις αφορούν:

- το άρθρο 2 του σχεδίου απόφασης του Συμβουλίου Σύνδεσης (δεδομένου ότι η απόφαση θα αρχίσει να εφαρμόζεται από το 2001 και όχι από το 2002),

- το παράρτημα ΙΙ, σημεία 1 και 3 (που καθορίζει τις ετήσιες συνεισφορές για τα έτη 2001-2006 αντί της συνεισφοράς για το 2000).

Στα λοιπά σημεία η πρόταση παραμένει αμετάβλητη.

Συνεπώς, το Συμβούλιο καλείται να εγκρίνει τη συνημμένη τροποποιημένη πρόταση απόφασης του Συμβουλίου όσον αφορά τη θέση της Κοινότητας στο Συμβούλιο Σύνδεσης σχετικά με τη συμμετοχή της Βουλγαρίας στο πρόγραμμα κοινοτικής δράσης "Νεολαία".

2000/0083 (ACC)

Τροποποιημένη πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ περί της θέσης της Κοινότητας στο Συμβούλιο Σύνδεσης σχετικά με τη συμμετοχή της Δημοκρατίας της Βουλγαρίας στο πρόγραμμα κοινοτικής δράσης "Νεολαία"

TΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 149, σε συνδυασμό με το άρθρο 300, παράγραφος 2,

την πρόταση της Επιτροπής,

Εκτιμώντας τα εξής:

(1) Το πρόσθετο πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, το οποίο συνήφθη με την απόφαση του Συμβουλίου και της Επιτροπής, της 4ης Δεκεμβρίου 1995.

(2) Σύμφωνα με το άρθρο 1 του πρόσθετου πρωτοκόλλου, η Βουλγαρία μπορεί να συμμετέχει σε κοινοτικά προγράμματα πλαίσια, σε ειδικά προγράμματα, σε σχέδια ή άλλες ενέργειες ιδίως στον τομέα της νεολαίας, οι όροι δε και οι προϋποθέσεις για τη συμμετοχή της Βουλγαρίας στις δραστηριότητες αυτές, σύμφωνα με το άρθρο 2, αποφασίζονται από το Συμβούλιο Σύνδεσης.

(3) Σύμφωνα με την απόφαση 2/98 του Συμβουλίου Σύνδεσης της 29ης Οκτωβρίου 1998 μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου [1], η Βουλγαρία συμμετέχει στο πρόγραμμα Νεολαία για την Ευρώπη από την 1η Νοεμβρίου 1998.

[1] EE L 340,16.12.1998, σ.30

(4) Η απόφαση (1031/2000/EΚ) του Ευρωπαϊκού Κοινοβουλίου και του Συμβουλίου της 13ης Απριλίου 2000, για τη θέσπιση του προγράμματος [2] κοινοτικής δράσης "Νεολαία" και, ιδίως, το άρθρο 11, προβλέπει ότι οι συνδεδεμένες χώρες της Κεντρικής και Ανατολικής Ευρώπης μπορούν να συμμετέχουν στο πρόγραμμα αυτό σύμφωνα με τους όρους που καθορίζονται στις ευρωπαϊκές συμφωνίες, στα πρόσθετα πρωτόκολλά τους και στις αποφάσεις των αντίστοιχων Συμβουλίων Σύνδεσης,

[2] EE L 117, 18.5.2000, σ.1

ΑΠΟΦΑΣΙΖΕΙ:

Η θέση που πρέπει να λάβει η Κοινότητα στο Συμβούλιο Σύνδεσης που συστάθηκε από την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, όσον αφορά τη συμμετοχή της Βουλγαρίας στο πρόγραμμα κοινοτικής δράσης "Νεολαία ", είναι το συνημμένο σχέδιο απόφασης του Συμβουλίου Σύνδεσης.

Βρυξέλλες,

Για το Συμβούλιο

Ο Πρόεδρος

Σχέδιο ΑΠΟΦΑΣΗ αριθ. ./2001 ΤΟΥ ΣΥΜΒΟΥΛΙΟΥ ΣΥΝΔΕΣΗΣ μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου για την έγκριση των όρων και των προϋποθέσεων συμμετοχής της Δημοκρατίας της Βουλγαρίας στο πρόγραμμα κοινοτικής δράσης "Νεολαία"

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη:

το πρόσθετο πρωτόκολλο της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου, όσον αφορά τη συμμετοχή της Βουλγαρίας σε κοινοτικά προγράμματα και, ιδίως, τα άρθρα 1 και 2 [3],

[3] EE L 317, 30.12.1995, σ.25

Εκτιμώντας τα εξής:

(1) Σύμφωνα με το άρθρο 1 του πρόσθετου πρωτοκόλλου, η Βουλγαρία μπορεί να συμμετέχει σε κοινοτικά προγράμματα πλαίσια, σε ειδικά προγράμματα, σε σχέδια ή άλλες δράσεις ιδίως στον τομέα της νεολαίας.

(2) Σύμφωνα με το άρθρο 2 του πρόσθετου πρωτοκόλλου, οι όροι και οι προϋποθέσεις για τη συμμετοχή της Βουλγαρίας στον τομέα αυτόν αποφασίζονται από το Συμβούλιο Σύνδεσης.

(3) Σύμφωνα με την απόφαση 2/98 του Συμβουλίου Σύνδεσης της 29ης Οκτωβρίου 1998 μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Βουλγαρίας, αφετέρου [4], η Βουλγαρία συμμετέχει στο πρόγραμμα Νεολαία για την Ευρώπη από την 1η Νοεμβρίου 1998 και έχει εκδηλώσει την επιθυμία να συμμετάσχει στο νέο πρόγραμμα "Νεολαία".

[4] EE L 340, 16.12.1998, σ.30

ΑΠΟΦΑΣΙΖΕΙ:

Άρθρο 1

Η Βουλγαρία συμμετέχει στο πρόγραμμα κοινοτικής δράσης "Νεολαία" (στο εξής καλείται "Νεολαία") σύμφωνα με τους όρους και τις προϋποθέσεις που καθορίζονται στα παραρτήματα Ι και ΙΙ, τα οποία αποτελούν αναπόσπαστο μέρος της παρούσας απόφασης.

Άρθρο 2

Η παρούσα απόφαση ισχύει από 1ης Ιανουαρίου 2001.

Άρθρο 3

Η παρούσα απόφαση τίθεται σε ισχύ την ημέρα έκδοσής της από το Συμβούλιο Σύνδεσης.

Βρυξέλλες,

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I Όροι και προϋποθέσεις για τη συμμετοχή της Δημοκρατίας της Βουλγαρίας στο πρόγραμμα "Νεολαία"

1. Η Βουλγαρία θα συμμετάσχει στις δραστηριότητες του προγράμματος "Νεολαία" (εφεξής "το πρόγραμμα"), σύμφωνα με τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση (1031/2000/EΚ) του Ευρωπαϊκού Κοινοβουλίου και του Συμβουλίου, της 13ης Απριλίου 2000, για τη θέσπιση του εν λόγω προγράμματος κοινοτικής δράσης.

2. Σύμφωνα με τους όρους του άρθρου 5 της απόφασης για τη θέσπιση του προγράμματος Νεολαία, καθώς και με τις διατάξεις σχετικά με τις αρμοδιότητες των κρατών μελών και της Επιτροπής όσον αφορά τα Εθνικά Γραφεία του προγράμματος Νεολαία, που θεσπίζονται από την Επιτροπή, η Βουλγαρία συγκροτεί την κατάλληλη διάρθρωση για τη συντονισμένη διαχείριση της εφαρμογής των δράσεων του προγράμματος σε εθνικό επίπεδο και λαμβάνει τα απαραίτητα μέτρα για να εξασφαλίσει την επαρκή χρηματοδότηση του εν λόγω Γραφείου, το οποίο θα λαμβάνει επιδοτήσεις για τις δραστηριότητές του. Η Βουλγαρία θα λάβει κάθε απαραίτητο μέτρο για την αποτελεσματική λειτουργία του προγράμματος σε εθνικό επίπεδο.

3. Για να συμμετάσχει στο πρόγραμμα, η Βουλγαρία θα καταβάλλει ετησίως συνεισφορά στον γενικό προϋπολογισμό της Ευρωπαϊκής Ένωσης σύμφωνα με τις λεπτομέρειες που περιγράφονται στο παράρτημα ΙΙ.

Εάν κριθεί απαραίτητο, για να ληφθεί υπόψη η εξέλιξη του προγράμματος, ή η εξέλιξη της ικανότητας απορρόφησης της Βουλγαρίας, η Επιτροπή Σύνδεσης δύναται να προσαρμόζει την εν λόγω συνεισφορά, ώστε να αποφευχθούν δημοσιονομικές ανισορροπίες κατά την υλοποίηση του προγράμματος.

4. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, τις οργανώσεις και τα άτομα στη Βουλγαρία θα είναι οι ίδιοι με εκείνους που εφαρμόζονται σε επιλέξιμους οργανισμούς, οργανώσεις και άτομα της Κοινότητας.

Η Επιτροπή ενδέχεται να λάβει υπόψη της τους βούλγαρους εμπειρογνώμονες κατά τον διορισμό ανεξάρτητων εμπειρογνωμόνων για να την επικουρούν στην αξιολόγηση των σχεδίων σύμφωνα με τις σχετικές διατάξεις της απόφασης για τη θέσπιση του προγράμματος.

5. Για να εξασφαλιστεί η κοινοτική διάσταση του προγράμματος που θα είναι επιλέξιμο για κοινοτική χρηματοδοτική στήριξη, τα σχέδια και οι δραστηριότητες θα πρέπει να περιλαμβάνουν τουλάχιστον έναν εταίρο από ένα κράτος μέλος της Κοινότητας.

6. Για τις δραστηριότητες που θα αποτελέσουν αντικείμενο διαχείρισης σε αποκεντρωμένη βάση, καθώς και για τη χρηματοδοτική στήριξη των δραστηριοτήτων του Εθνικού Γραφείου που έχει συσταθεί σύμφωνα με το ανωτέρω άρθρο 2, χορηγούνται πόροι στη Βουλγαρία με βάση την ετήσια κατανομή του προϋπολογισμού στο πρόγραμμα που αποφασίζεται σε κοινοτικό επίπεδο και τη συνεισφορά της Βουλγαρίας στο πρόγραμμα. Το μέγιστο ύψος χρηματοδοτικής στήριξης των δραστηριοτήτων του Εθνικού Γραφείου δεν θα υπερβαίνει το 50% του συνολικού προϋπολογισμού των δραστηριοτήτων του.

7. Τα κράτη μέλη της κοινότητας και η Βουλγαρία θα καταβάλλουν κάθε δυνατή προσπάθεια, στο πλαίσιο των υφιστάμενων διατάξεων, για να διευκολύνουν τη ελεύθερη κυκλοφορία και διαμονή των νέων και άλλων επιλέξιμων ατόμων που μετακινούνται μεταξύ της Βουλγαρίας και των κρατών μελών της Κοινότητας με σκοπό τη συμμετοχή τους σε δραστηριότητες που καλύπτει η παρούσα απόφαση.

8. Οι δραστηριότητες που καλύπτει η παρούσα απόφαση εξαιρούνται από την επιβολή εκ μέρους της Βουλγαρίας έμμεσων φόρων, δασμών, απαγορεύσεων και περιορισμών όσον αφορά τις εισαγωγές και τις εξαγωγές αγαθών και υπηρεσιών που προορίζονται για χρήση στα πλαίσια ανάλογων δραστηριοτήτων.

9. Με την επιφύλαξη των αρμοδιοτήτων της Επιτροπής των Ευρωπαϊκών Κοινοτήτων και του Ελεγκτικού Συνεδρίου των Ευρωπαϊκών Κοινοτήτων όσον αφορά την παρακολούθηση και την αξιολόγηση του προγράμματος, σύμφωνα με το άρθρο 13 της απόφασης, η συμμετοχή της Βουλγαρίας στο πρόγραμμα θα παρακολουθείται συνεχώς σε βάση εταιρικής σχέσης, με τη συμμετοχή της Επιτροπής των Ευρωπαϊκών Κοινοτήτων και της Βουλγαρίας. Η Βουλγαρία θα υποβάλλει σχετικές εκθέσεις στην Επιτροπή και θα λαμβάνει μέρος σε άλλες ειδικές δραστηριότητες που καθορίζει η Κοινότητα σε αυτό το πλαίσιο.

10. Σύμφωνα με τους δημοσιονομικούς κανονισμούς της Κοινότητας, στις συμβατικές ρυθμίσεις που συνάπτονται με ή από βουλγαρικούς φορείς, προβλέπεται η διενέργεια λογιστικών και λοιπών ελέγχων από την Επιτροπή και το Ελεγκτικό Συνέδριο ή υπό την εποπτεία αυτών. Χρηματοοικονομικοί έλεγχοι διενεργούνται με σκοπό τον έλεγχο των εσόδων και εξόδων τέτοιων φορέων, σε συσχετισμό με τις συμβατικές τους υποχρεώσεις έναντι της Κοινότητας. Με πνεύμα συνεργασίας και αμοιβαίου συμφέροντος, οι αρμόδιες αρχές της Βουλγαρίας παρέχουν κάθε εύλογη και εφικτή βοήθεια που κρίνεται αναγκαία ή χρήσιμη υπό τις εκάστοτε περιστάσεις για τη διενέργεια τέτοιων λογιστικών και λοιπών ελέγχων.

Οι διατάξεις που αφορούν τις αρμοδιότητες των κρατών μελών και της Επιτροπής σχετικά με το Εθνικό Γραφείο του προγράμματος Νεολαία, οι οποίες θεσπίζονται από την Επιτροπή, εφαρμόζονται στις σχέσεις μεταξύ της Βουλγαρίας, της Επιτροπής και του. βουλγαρικού Εθνικού Γραφείου. Σε περίπτωση παρατυπίας, αμέλειας ή απάτης που μπορεί να καταλογιστεί στο βουλγαρικό Εθνικό Γραφείο, οι βουλγαρικές αρχές θεωρούνται υπεύθυνες για τη μη ανάκτηση των πόρων.

11. Με την επιφύλαξη των διαδικασιών που αναφέρονται στο άρθρο 8 της απόφασης για τη θέσπιση του προγράμματος "Νεολαία", αντιπρόσωποι της Βουλγαρίας θα συμμετέχουν ως παρατηρητές στην Επιτροπή Διαχείρισης για τα θέματα που τους αφορούν. Η επιτροπή αυτή συνεδριάζει χωρίς την παρουσία αντιπροσώπων της Βουλγαρίας για την εξέταση των υπόλοιπων θεμάτων καθώς και για την ψηφοφορία.

12. Η γλώσσα που θα χρησιμοποιείται σε όλες τις συμβάσεις με την Επιτροπή, όσον αφορά τη διαδικασία υποβολής αιτήσεων, τις συμβάσεις, τις υποβαλλόμενες εκθέσεις και άλλες διοικητικές ρυθμίσεις των προγραμμάτων, θα είναι μία από τις επίσημες γλώσσες της Κοινότητας.

13. Η Κοινότητα και η Βουλγαρία δύνανται, ανά πάσα στιγμή, να προβούν σε καταγγελία δραστηριοτήτων διεξαγόμενων βάσει της παρούσας απόφασης, κατόπιν έγγραφης προειδοποίησης δώδεκα μηνών. Τα σχέδια και οι δραστηριότητες που βρίσκονται σε εξέλιξη κατά το χρόνο καταγγελίας συνεχίζονται μέχρις ότου ολοκληρωθούν σύμφωνα με τους όρους που καθορίζονται στην παρούσα απόφαση.

ΠΑΡΑΡΤΗΜΑ 2 Χρηματοδοτική συνεισφορά της Δημοκρατίας της Βουλγαρίας στο πρόγραμμα "Νεολαία"

1. Η χρηματοδοτική συνεισφορά που θα καταβάλει η Βουλγαρία στον προϋπολογισμό της Ευρωπαϊκής Ένωσης για τη συμμετοχή της στο πρόγραμμα "Νεολαία" κατά τα έτη 2001 έως 2006 θα είναι η εξής (σε EUR):

>ΘΕΣΗ ΠIΝΑΚΑ>

2. Η Βουλγαρία θα καταβάλλει την προαναφερθείσα συνεισφορά εν μέρει από τον κρατικό της προϋπολογισμό και εν μέρει από το Εθνικό Πρόγραμμα PHARE για τη Βουλγαρία. Σύμφωνα με τη χωριστή διαδικασία προγραμματισμού PHARE, τα απαιτούμενα κεφάλαια PHARE θα μεταφερθούν στη Βουλγαρία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Βουλγαρίας, από την οποία θα καταβάλλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς.

3. Τα απαιτούμενα κεφάλαια PHARE καθορίζονται σύμφωνα με το ακόλουθο χρονοδιάγραμμα:

>ΘΕΣΗ ΠIΝΑΚΑ>

Το υπόλοιπο της συνεισφοράς της Βουλγαρίας θα καλυφθεί από τον κρατικό της προϋπολογισμό.

4. Εφαρμόζεται ο δημοσιονομικός κανονισμός που ισχύει για τον γενικό προϋπολογισμό της Ευρωπαϊκής Ένωσης, ιδίως όσον αφορά τη διαχείριση της συνεισφοράς της Βουλγαρίας.

Οι δαπάνες ταξιδιού και διαμονής των αντιπροσώπων και των εμπειρογνωμόνων της Βουλγαρίας για τη συμμετοχή τους ως παρατηρητών στις εργασίες της επιτροπής που αναφέρεται στο παράρτημα Ι, σημείο 11, ή σε άλλες συνεδριάσεις που συνδέονται με την υλοποίηση του προγράμματος, επιστρέφονται από την Επιτροπή στην ίδια βάση και σύμφωνα με τις διαδικασίες που ισχύουν για τους μη κυβερνητικούς εμπειρογνώμονες των κρατών μελών της Ευρωπαϊκής Ένωσης.

5. Μετά την έναρξη ισχύος της παρούσας απόφασης και στην αρχή κάθε επόμενου έτους, η Επιτροπή θα αποστέλλει στη Βουλγαρία πρόσκληση για την καταβολή συνεισφοράς που αντιστοιχεί στη συμβολή της στον προϋπολογισμό του προγράμματος σύμφωνα με την παρούσα απόφαση.

Η εν λόγω συνεισφορά εκφράζεται σε ευρώ και καταβάλλεται σε τραπεζικό λογαριασμό της Επιτροπής σε ευρώ.

Η συνεισφορά της Βουλγαρίας θα καταβάλλεται σύμφωνα με την πρόσκληση για καταβολή συνεισφοράς:

- μέχρι την 1η Μαΐου για το τμήμα που καταβάλλεται από τον κρατικό της προϋπολογισμό, με την προϋπόθεση ότι η πρόσκληση για καταβολή συνεισφοράς αποστέλλεται από την Επιτροπή πριν από την 1η Απριλίου, ή, το αργότερο, ένα μήνα μετά την πρόσκληση για καταβολή συνεισφοράς σε περίπτωση που αποστέλλεται αργότερα.

- μέχρι την 1η Μαΐου για το τμήμα που χρηματοδοτείται από το PHARE, με την προϋπόθεση ότι τα αντίστοιχα ποσά έχουν αποσταλεί στη Βουλγαρία μέχρι τη συγκεκριμένη ημερομηνία, ή, το αργότερο, εντός περιόδου 30 ημερών μετά την αποστολή των εν λόγω κεφαλαίων στη Βουλγαρία.

Οποιαδήποτε καθυστέρηση στην πληρωμή της συνεισφοράς θα οδηγεί σε πληρωμή τόκων από τη Βουλγαρία για το οφειλόμενο ποσό από την ημερομηνία καταβολής της οφειλής. Το επιτόκιο αντιστοιχεί στο επιτόκιο που εφαρμόζεται από την Ευρωπαϊκή Κεντρική Τράπεζα, την ημερομηνία λήξης της προθεσμίας, για τις πράξεις σε ευρώ, προσαυξημένο κατά 1,5 εκατοστιαία μονάδα.

ΔΗΜΟΣΙΟΝΟΜΙΚΟ ΔΕΛΤΙΟ

1. Τιτλοσ ενεργειασ

Συμμετοχή της Βουλγαρίας στο πρόγραμμα "Νεολαία".

2. Σχετικο κονδυλιο του προϋπολογισμου

B7-030 Οικονομική βοήθεια στις συνδεδεμένες χώρες της Κεντρικής και Ανατολικής Ευρώπης 6091 Έσοδα που προέρχονται από τη συμμετοχή συνδεδεμένων χωρών της Κεντρικής και Ανατολικής Ευρώπης στα κοινοτικά προγράμματα

3. Νομικη βαση

Συνθήκη για την ίδρυση της Ευρωπαϊκής Κοινότητας, και ιδίως το άρθρο 149, σε συνδυασμό με το άρθρο 300, παράγραφος 2.

Πρόσθετο πρωτόκολλο της ευρωπαϊκής συμφωνίας με τη Βουλγαρία, που προβλέπει τη συμμετοχή σε κοινοτικά προγράμματα.

Απόφαση αριθ. (1031/2000/ΕΚ) του Ευρωπαϊκού Κοινοβουλίου και του Συμβουλίου της 13ης Απριλίου 2000 για τη θέσπιση του προγράμματος "Νεολαία" και ιδίως το άρθρο 11.

4. Περιγραφη τησ ενεργειασ

4.1 Γενικός στόχος

Το πρόσθετο πρωτόκολλο της ευρωπαϊκής συμφωνίας με τη Βουλγαρία προβλέπει τη συμμετοχή της Βουλγαρίας σε κοινοτικά προγράμματα σε ευρύ φάσμα τομέων, μεταξύ των οποίων περιλαμβάνεται και η νεολαία.

Εκτός του ότι θα συμβάλει στην υλοποίηση των διατάξεων της ευρωπαϊκής συμφωνίας που αφορούν την οικονομική και πολιτιστική συνεργασία, η συμμετοχή αυτή θα επιτρέψει επίσης στη Βουλγαρία να εξοικειωθεί με τις διαδικασίες και τις μεθόδους που χρησιμοποιούνται στα κοινοτικά προγράμματα.

Η Βουλγαρία συμμετέχει στο πρόγραμμα Νεολαία για την Ευρώπη από την 1η Νοεμβρίου 1998. Σύμφωνα με την ανακοίνωση της Επιτροπής "Πρόγραμμα δράσης 2000", της 16.7.1997, και με τα συμπεράσματα του Ευρωπαϊκού Συμβουλίου του Λουξεμβούργου, η συμμετοχή της Βουλγαρίας στο πρόγραμμα αυτό αποτελεί τμήμα της ενισχυμένης προενταξιακής στρατηγικής, η οποία θα βοηθήσει την προετοιμασία της χώρας αυτής για τη μελλοντική προσχώρησή της στην ´Ενωση.

Η διαδικασία λήψης αποφάσεων για το άνοιγμα των προγραμμάτων απαιτεί την έκδοση σχετικής απόφασης από το Συμβούλιο Σύνδεσης μεταξύ της Ένωσης και της Βουλγαρίας. H 31η Δεκεμβρίου 1999 ήταν η ημερομηνία εκπνοής της απόφασης του Συμβουλίου Σύνδεσης της 29ης Οκτωβρίου 1998 για τη θέσπιση της συμμετοχής της Βουλγαρίας στο εν λόγω πρόγραμμα.

Στόχος αυτού του σχεδίου απόφασης του Συμβουλίου Σύνδεσης είναι να επιτρέψει τη συνέχιση της συμμετοχής της Βουλγαρίας και να εξασφαλίσει τη συνέχεια μεταξύ του νέου προγράμματος Νεολαία και του προηγούμενου αντίστοιχου προγράμματος. Όπως και το προηγούμενο σχέδιο απόφασης, καθορίζει τους όρους, ειδικότερα όσον αφορά τη χρηματοδοτική συνεισφορά της Βουλγαρίας, καθώς και τις πρακτικές ρυθμίσεις της συμμετοχής στο πρόγραμμα αυτό.

4.2 Χρονική διάρκεια της ενέργειας και προβλεπόμενες ρυθμίσεις για την ανανέωσή της

Μέχρι το τέλος του εν λόγω κοινοτικού προγράμματος, δηλαδή στις 31.12.2006.

5. Καταταξη των δαπανων / εσοδων

5.1 Μη υποχρεωτική δαπάνη

5.2 Διαχωριζόμενες πιστώσεις

5.3 Είδος των εσόδων

Εφόσον το άρθρο 3 του πρόσθετου πρωτοκόλλου της ευρωπαϊκής συμφωνίας ορίζει ότι η ίδια η Βουλγαρία θα καλύπτει το κόστος που απορρέει από τη συμμετοχή της, θα καλείται να καταβάλλει συνεισφορά για τη συμμετοχή της στο πρόγραμμα "Νεολαία". Εφόσον το ίδιο άρθρο ορίζει ότι η Κοινότητα μπορεί να συμπληρώνει τη συνεισφορά της Βουλγαρίας, η Βουλγαρία θα συνεισφέρει μόνο ένα μέρος από τον κρατικό της προϋπολογισμό. Το υπόλοιπο της συνεισφοράς θα λαμβάνεται από το εθνικό πρόγραμμα PHARE. Τα απαιτούμενα κεφάλαια PHARE θα καταλογίζονται στο κονδύλιο Β7-030, και θα μεταφέρονται στη Βουλγαρία μέσω χωριστού χρηματοδοτικού μνημονίου. Μαζί με τους πόρους από τον κρατικό προϋπολογισμό της, τα κεφάλαια αυτά θα αποτελέσουν την εθνική συνεισφορά της Βουλγαρίας, από την οποία θα καταβάλλει πληρωμές ανταποκρινόμενη στις ετήσιες προσκλήσεις της Επιτροπής για καταβολή συνεισφοράς. Το σύνολο της συνεισφοράς, μόλις καταβληθεί από τη Βουλγαρία, θα μεταφερθεί στη θέση 6091 των εσόδων του προϋπολογισμού της ΕΕ.

6. Ειδοσ των δαπανων / εσοδων

- Επιδότηση κατά 100%

- Επιδότηση για συγχρηματοδότηση από κοινού με άλλες χρηματοδοτικές πηγές του δημοσίου ή/και του ιδιωτικού τομέα

- Δεν προβλέπεται μερική ή ολική επιστροφή του ποσού της κοινοτικής χρηματοδότησης

- Όσον αφορά τα έσοδα, η συνεισφορά της Βουλγαρίας που προορίζεται να καλύψει το κόστος συμμετοχής της καταλογίζεται στη θέση 6091. Τα έσοδα θα διατεθούν στα κεφάλαια που αφορούν τις δαπάνες για το εν λόγω πρόγραμμα και, κατά περίπτωση, στα αντίστοιχα κεφάλαια των δαπανών λειτουργίας. Το σύνολο των προβλεπόμενων εσόδων παρατίθεται στο σημείο 7.4.

7. Δημοσιονομικεσ επιπτωσεισ

7.1 Τρόπος υπολογισμού του συνολικού κόστους της ενέργειας (σχέση μεταξύ του κόστους ανά μονάδα και του συνολικού κόστους)

Με βάση το πρόσθετο πρωτόκολλο της ευρωπαϊκής συμφωνίας με τη Βουλγαρία, οι ρυθμίσεις που αφορούν τη χρηματοδότηση και τον προϋπολογισμό του προγράμματος "Νεολαία" είναι οι εξής: για τη συνεισφορά της Βουλγαρίας λαμβάνονται υπόψη τρία στοιχεία:

- το προβλεπόμενο λειτουργικό κόστος, το οποίο έχει υπολογιστεί με βάση τον προϋπολογισμό του προγράμματος, η προβλεπόμενη ικανότητα απορρόφησης της χώρας και η προηγούμενη εμπειρία από τη συμμετοχή της στο πρόγραμμα Νεολαία για την Ευρώπη.

- οι προβλεπόμενες διοικητικές δαπάνες, που αντιστοιχούν στη διεξαγωγή συνεδριάσεων και αποστολών. Οι εν λόγω προβλεπόμενες διοικητικές δαπάνες ανέρχονται σε 19.000 EUR ετησίως.

Η Βουλγαρία θα χρησιμοποιήσει τμήμα του ετήσιου εθνικού προγράμματος PHARE ως συμπλήρωμα του κρατικού της προϋπολογισμού για να χρηματοδοτήσει τη συνεισφορά της στις λειτουργικές δαπάνες.

7.2 Κατανομή ανά στοιχείο της ενέργειας (σε EUR)

>ΘΕΣΗ ΠIΝΑΚΑ>

7.3 Δαπάνες λειτουργίας για μελέτες, αμοιβές εμπειρογνωμόνων κ.λπ. που περιλαμβάνονται στο Μέρος Β του προϋπολογισμού

π.υ.: έως ένα ανώτατο όριο, κατ' αναλογία των πιστώσεων αυτού του τύπου στις χορηγήσεις της Ευρώπης των 15 για το πρόγραμμα ΝΕΟΛΑΙΑ, εντός όμως των επιτρεπόμενων ορίων από το μέρος της συνεισφοράς που προέρχεται από τον κρατικό προϋπολογισμό της χώρας.

7.4 Χρονοδιάγραμμα των πιστώσεων ανάληψης υποχρεώσεων/πιστώσεων πληρωμών

Ποσά που θα επιβαρύνουν τη θέση B7-030

>ΘΕΣΗ ΠIΝΑΚΑ>

Τα προβλεπόμενα ετήσια έσοδα είναι τα ακόλουθα :

>ΘΕΣΗ ΠIΝΑΚΑ>

8. Μετρα για την καταπολεμηση τησ απατησ

Όλες οι συμβάσεις, οι συμφωνίες ή άλλες νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των ενεργειών είναι υποχρεωμένοι να υποβάλλουν εκθέσεις και οικονομικές καταστάσεις. Αυτές αναλύονται σε σχέση με το περιεχόμενό τους και την επιλεξιμότητα της δαπάνης σύμφωνα με το στόχο της κοινοτικής χρηματοδότησης.

Οι διατάξεις των βασικών κονδυλίων του προϋπολογισμού για την καταπολέμηση της απάτης ισχύουν και για το παρόν κονδύλιο, υπό την προϋπόθεση ότι είναι προσαρμοσμένες στην περίπτωση των χωρών της Κεντρικής Ευρώπης.

9. Στοιχεια αναλυσησ κοστουσ/αποτελεσματικοτητασ

9.1 Ειδικοί και ποσοτικοί στόχοι. πληθυσμός στον οποίο απευθύνεται η ενέργεια

Με το άνοιγμα του προγράμματος Νεολαία στη Βουλγαρία επιδιώκονται τα ίδια οφέλη που αποκομίζουν τα κράτη μέλη της Κοινότητας. Ο βασικός στόχος της κοινοτικής δράσης για τη νεολαία είναι να διευκολύνει όλους τους ευρωπαίους πολίτες να αξιοποιούν πλήρως τις δυνατότητές τους και να επικεικνύουν πρωτοβουλία και δημιουργικότητα ώστε να μπορούν να συμμετέχουν πλήρως στην κοινωνία και στην οικοδόμηση της Ευρώπης.

Γενικός στόχος του προγράμματος Νεολαία είναι να συμβάλει στην εκπαιδευτική διαδικασία για όλους τους νέους με δραστηριότητες που συμπληρώνουν εκείνες που πραγματοποιούνται στα κράτη μέλη ή παρέχονται σε κοινοτικό επίπεδο στους τομείς της εκπαίδευσης και της κατάρτισης. Συγκεκριμένα οι στόχοι του προγράμματος είναι οι εξής:

- η προώθηση των ανταλλαγών για νέους ηλικίας 15 έως 25 ετών που ζουν σε ένα ή διάφορα κράτη μέλη.

- η στήριξη πρωτοβουλιών και καινοτόμων σχεδίων κοινοτικού ενδιαφέροντος ή διακρατικού χαρακτήρα που οργανώνονται από νέους για νέους, οι οποίες τους επιτρέπουν να διαδραματίσουν ρόλο ενεργό και αναγνωρισμένο στην κοινωνία και να αναπτύσσουν τις προσωπικές τους ικανότητες, τη δημιουργικότητά τους, το αίσθημα αλληλεγγύης και αυτονομίας.

- η δημιουργία ευνοϊκών συνθηκών για συσκέψεις υψηλού επιπέδου και η διασφάλιση της υψηλής ποιότητας όλων των ενεργειών που αναλαμβάνονται στα πλαίσια του προγράμματος.

- η στήριξη της κατάρτισης των καθοδηγητών της νεολαίας ώστε να βοηθήσουν τους νέους να επωφεληθούν από τις κοινές ενέργειες υψηλής ποιότητας που συνδέονται με τους γενικούς στόχους του προγράμματος.

- η ενίσχυση της συνεργασίας των κρατών μελών μεταξύ τους, καθώς και με την Επιτροπή μέσω ανταλλαγής εμπειρίας και κοινών πρωτοβουλιών σε κοινοτικό επίπεδο, και με τον τρόπο αυτόν η στήριξη των κρατών μελών στις προσπάθειές τους να βελτιώσουν την ποιότητα των υπηρεσιών και των μέτρων υπέρ των νέων, ιδίως μέσω δραστηριοτήτων που σκοπό έχουν να ενημερώσουν τους νέους σχετικά με τους στόχους του προγράμματος.

- η ενδυνάμωση του αισθήματος αλληλεγγύης, μέσω της προώθησης της ενεργού συμμετοχής και της ένταξης των νέων στην κοινωνία και η τόνωση των νέων για την απόκτηση νέων ικανοτήτων και δεξιοτήτων μέσω άτυπης μαθητείας με τη συμμετοχή τους σε διακρατικές δραστηριότητες της Ευρωπαϊκής Εθελοντικής Υπηρεσίας προς όφελος των τοπικών κοινοτήτων.

9.2 Αιτιολόγηση του μέτρου

- Αναγκαιότητα της κοινοτικής χρηματοδοτικής συνδρομής

Λαμβανoμένoυ υπόψη τoυ υψηλoύ κόστoυς συμμετoχής στο πρόγραμμα και της ασταθoύς δημoσιoνoμικής κατάστασης της Βουλγαρίας, η βoήθεια από τo πρόγραμμα PHARE είναι oυσιαστική.

- Επιλογή τρόπων και μέσων

Με τη συνεισφορά από τον κρατικό προϋπολογισμό και από το PHARE, η ενσωμάτωση της Βουλγαρίας στο εν λόγω πρόγραμμα θα επιτρέψει στους πολίτες της να συνεργαστούν με τους ομολόγους τους στα σημερινά κράτη μέλη της ΕΕ. Η ένταξη βουλγάρων υπηκόων στα κοινοτικά δίκτυα θα συμβάλει αποφασιστικά στην προετοιμασία της Βουλγαρίας για μελλοντική προσχώρηση.

- Κύριοι αστάθμητοι παράγοντες που θα μπορούσαν να επηρεάσουν τα ειδικά αποτελέσματα της ενέργειας.

Δεδoμένoυ ότι τα σχέδια επιλέγoνται βάσει πoιoτικών κριτηρίων, θα είναι δυνατός o υπoλoγισμός τoυ πραγματικoύ αντίκτυπoυ μόνo με βάση την ικανότητα των βουλγαρικών ιδρυμάτων να ανταπoκριθoύν στις πρoσκλήσεις για υπoβoλή πρoτάσεων πoυ θα προκηρύξει η Επιτρoπή στο πλαίσιο του προγράμματος.

9.3 Παρακολούθηση και αξιολόγηση της ενέργειας

Οι διαδικασίες παρακoλoύθησης και αξιoλόγησης πoυ περιλαμβάνoνται στο πρόγραμμα ΝΕΟΛΑΙΑ (ιδίως όσoν αφoρά την αξιoλόγηση, όπως περιλαμβάνεται στην απόφαση για τη θέσπιση του προγράμματος) θα καλύπτoυν επίσης και ενέργειες πoυ χρηματoδoτoύνται για Βούλγαρους δικαιoύχoυς.

10. Διοικητικεσ δαπανεσ (τμημα ιιι, μεροσ α του προϋπολογισμου)

Η συγκέντρωση των αναγκαίων διοικητικών πόρων εξαρτάται από την ετήσια απόφαση της Επιτροπής για την κατανομή των πόρων, κατά την οποία λαμβάνεται υπόψη ο αριθμός του προσωπικού και τα πρόσθετα ποσά που εγκρίνει η αρμόδια επί του προϋπολογισμού αρχή.

10.1 Επιπτώσεις στον αριθμό των θέσεων εργασίας

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του προσωπικού

ΕΥΡΩ

>ΘΕΣΗ ΠIΝΑΚΑ>

(*) Με προσφυγή στο υφιστάμενο προσωπικό που απαιτείται για τη διαχείριση της ενέργειας (υπολογισμός βάσει των τίτλων A1, A2, A4, A5 και A7)

10.3 Αύξηση άλλων διοικητικών δαπανών που συνεπάγεται η ενέργεια

ΕΥΡΩ

>ΘΕΣΗ ΠIΝΑΚΑ>

Οι ανωτέρω δαπάνες θα καλυφθoύν από τα έσoδα (άρθρo 4, παράγραφoς 2, τρίτο εδάφιο τoυ δημoσιoνoμικoύ κανoνισμoύ) πoυ θα πρoέλθoυν από τη Βουλγαρία (βλ. σημεία 5.3 και 7.4 του δημοσιονομικού δελτίου).